title: Vykonávacie nariadenie Komisie (EÚ) 2016/703 z 11. mája 2016, ktorým sa na základe preskúmania pred uplynutím platnosti v súlade s článkom 11 ods. 2 nariadenia (ES) č. 1225/2009 ukladá konečné antidumpingové clo na dovoz určitých mechanizmov krúžkových viazačov s pôvodom v Čínskej ľudovej republike

text:
               12.5.2016

               SK

               Úradný vestník Európskej únie

               L 122/1

         VYKONÁVACIE NARIADENIE KOMISIE (EÚ) 2016/703
   z 11. mája 2016,
   ktorým sa na základe preskúmania pred uplynutím platnosti v súlade s článkom 11 ods. 2 nariadenia (ES) č. 1225/2009 ukladá konečné antidumpingové clo na dovoz určitých mechanizmov krúžkových viazačov s pôvodom v Čínskej ľudovej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 11 ods. 2,
   po porade s členskými štátmi,
   keďže:
   A.   POSTUP

   1.   Platné opatrenia

               (1)

               Rada uložila nariadením (ES) č. 119/97 (2) konečné antidumpingové clo v rozsahu od 32,5 % do 39,4 % na dovoz určitých mechanizmov na krúžkové bloky (ďalej aj „mechanizmy krúžkových viazačov“ alebo „MKV“) s pôvodom v Čínskej ľudovej republike (ďalej len „ČĽR“ alebo „dotknutá krajina“) a Malajzii. Tieto colné sadzby sa uplatňovali na iné MKV ako mechanizmy so 17 alebo 23 krúžkami, pričom MKV so 17 alebo 23 krúžkami podliehali clu, ktoré sa rovnalo rozdielu medzi minimálnou dovoznou cenou (325 EUR za 1 000 kusov) a frankocenou na hranici Spoločenstva pred preclením v prípade, že bola nižšia ako minimálna dovozná cena.

               (2)

               Rada nariadením (ES) č. 2100/2000 (3) zmenila a zvýšila uvedené clá v prípade určitých MKV, iných ako so 17 alebo 23 krúžkami, na základe absorpčného prešetrovania podľa článku 12 základného nariadenia. Zmenené clá sa pohybovali v rozsahu od 51,2 % do 78,8 %.

               (3)

               Rada po prešetrovaní obchádzania opatrení v zmysle článku 13 základného nariadenia rozšírila nariadením (ES) č. 1208/2004 (4) konečné antidumpingové opatrenia na dovoz určitých MKV odosielaných z Vietnamu, tiež deklarovaných ako s pôvodom vo Vietname.

               (4)

               Na základe žiadosti dvoch výrobcov z Únie sa v januári 2002 začalo preskúmanie pred uplynutím platnosti podľa článku 11 ods. 2 základného nariadenia (5) a nariadením (ES) č. 2074/2004 (6) Rada predĺžila konečné antidumpingové opatrenia. Nebola doručená žiadna žiadosť o preskúmanie v súvislosti s opatreniami uplatniteľnými na Malajziu, ktoré sa preto prestali uplatňovať v januári 2002.

               (5)

               Rada po prešetrovaní obchádzania opatrení podľa článku 13 základného nariadenia rozšírila nariadením (ES) č. 33/2006 (7) konečné antidumpingové opatrenia na dovoz určitých MKV odosielaných z Laoskej ľudovodemokratickej republiky, tiež deklarovaných ako s pôvodom v Laoskej ľudovodemokratickej republike.

               (6)

               Nariadením (ES) č. 818/2008 (8) Rada v dôsledku prešetrovania obchádzania opatrení rozšírila rozsah pôsobnosti opatrení na určité mierne upravené MKV.

               (7)

               Na základe žiadosti jedného výrobcu z Únie sa v septembri 2008 začalo preskúmanie pred uplynutím platnosti podľa článku 11 ods. 2 základného nariadenia a Rada vykonávacím nariadením (EÚ) č. 157/2010 (9) predĺžila konečné antidumpingové opatrenia o štyri roky (ďalej len „platné opatrenia“).

               (8)

               Okrem toho v nadväznosti na antidumpingové prešetrovanie podľa článku 5 základného nariadenia bolo vykonávacím nariadením Rady (EÚ) č. 792/2011 (10) uložené konečné antidumpingové clo na dovoz určitých mechanizmov krúžkových viazačov s pôvodom v Thajsku.

         2.   Žiadosť o preskúmanie pred uplynutím platnosti

               (9)

               Po uverejnení oznámenia o blížiacom sa uplynutí platnosti (11) platných antidumpingových opatrení na dovoz MKV s pôvodom v ČĽR a mechanizmov odosielaných z Vietnamu, tiež deklarovaných ako s pôvodom vo Vietname, a z Laoskej ľudovodemokratickej republiky, tiež deklarovaných ako s pôvodom v Laoskej ľudovodemokratickej republike, bola Komisii 26. novembra 2014 doručená žiadosť o začatie preskúmania týchto opatrení pred uplynutím platnosti podľa článku 11 ods. 2 základného nariadenia.

               (10)

               Žiadosť podal výrobca z Únie, spoločnosť Ring Alliance Ringbuchtechnik GmbH (ďalej len „žiadateľ“), ktorý predstavuje viac ako 25 % (12) celkovej výroby MKV v Únii. Daná žiadosť bola odôvodnená tým, že uplynutie platnosti opatrení by pravdepodobne viedlo k pokračovaniu alebo opätovnému výskytu dumpingu a ujmy pre výrobné odvetvie Únie.

         3.   Začatie preskúmania pred uplynutím platnosti

               (11)

               Keďže Komisia po porade s poradným výborom dospela k záveru, že existujú dostatočné dôkazy na začatie preskúmania pred uplynutím platnosti, oznámila 25. februára 2015 oznámením uverejneným v Úradnom vestníku Európskej únie
                   (13) (ďalej len „oznámenie o začatí preskúmania“) začatie preskúmania pred uplynutím platnosti podľa článku 11 ods. 2 základného nariadenia.

         4.   Príslušné obdobia, na ktoré sa vzťahovalo preskúmanie pred uplynutím platnosti

               (12)

               Prešetrovanie pravdepodobnosti pokračovania alebo opätovného výskytu dumpingu a ujmy sa vzťahovalo na obdobie od 1. januára 2014 do 31. decembra 2014 (ďalej len „obdobie revízneho prešetrovania“ alebo „ORP“).

               (13)

               Preskúmanie trendov relevantných z hľadiska posúdenia pravdepodobnosti pokračovania alebo opätovného výskytu ujmy sa vzťahovalo na obdobie od 1. januára 2011 do konca obdobia revízneho prešetrovania (ďalej len „posudzované obdobie“).

         5.   Strany, ktorých sa prešetrovanie týka

               (14)

               V oznámení o začatí konania Komisia vyzvala zainteresované strany, aby sa na ňu obrátili s cieľom zúčastniť sa na prešetrovaní. Komisia okrem toho výslovne informovala žiadateľa, ostatných známych výrobcov z Únie, známych vyvážajúcich výrobcov v ČĽR a orgány ČĽR, známych dovozcov, dodávateľov a používateľov, obchodníkov, ako aj združenia, o ktorých je známe, že sa ich začatie prešetrovania týka, a vyzvala ich, aby sa na ňom zúčastnili.

               (15)

               Zainteresované strany mali možnosť vyjadriť sa k začatiu prešetrovania a požiadať o vypočutie pred Komisiou a/alebo úradníkom pre vypočutie v obchodných konaniach.

               (16)

               Žiadna zo zainteresovaných strán nepožiadala v súvislosti so začatím preskúmania pred uplynutím platnosti o vypočutie pred útvarmi Komisie a/ani pred úradníkom pre vypočutie v obchodných konaniach.

         6.   Výrobcovia z analogickej krajiny

               (17)

               V oznámení o začatí konania Komisia informovala zainteresované strany, že ako tretie krajiny s trhovým hospodárstvom v zmysle článku 2 ods. 7 písm. a) základného nariadenia zamýšľa použiť Indiu, Thajsko a Kambodžu. Komisia preto o začatí konania informovala výrobcov v Indii, Thajsku a Kambodži a prizvala ich, aby sa na ňom zúčastnili.

         7.   Výber vzorky

               (18)

               V oznámení o začatí konania Komisia uviedla, že možno vyberie vzorku dovozcov Únie a čínskych vyvážajúcich výrobcov v súlade s článkom 17 základného nariadenia.

         a)   Výber vzorky dovozcov z Únie

               (19)

               Aby sa Komisia mohla rozhodnúť, či je výber vzorky potrebný, a v prípade, že áno, aby mohla vybrať vzorku, požiadala neprepojených dovozcov o poskytnutie informácií uvedených v oznámení o začatí konania.

               (20)

               Dvaja neprepojení dovozcovia poskytli požadované informácie a súhlasili so zaradením do vzorky. Komisia vzhľadom na ich malý počet rozhodla, že výber vzorky nie je potrebný. Jeden z dvoch dovozcov následne prestal spolupracovať.

         b)   Výber vzorky vyvážajúcich výrobcov v ČĽR

               (21)

               Aby sa Komisia mohla rozhodnúť, či je výber vzorky potrebný, a v prípade, že áno, aby mohla vybrať vzorku, požiadala všetkých známych vyvážajúcich výrobcov v ČĽR (t. j. 17 spoločností) o poskytnutie informácií uvedených v oznámení o začatí konania. Komisia okrem toho požiadala zastupiteľský úrad ČĽR pri Európskej únii, aby určil a/alebo kontaktoval prípadných iných vyvážajúcich výrobcov, ktorí by mohli mať záujem o účasť na prešetrovaní.

               (22)

               Pôvodne sa prihlásil len jeden čínsky vyvážajúci výrobca a poskytol informácie požadované v dotazníku na výber vzorky. Výber vzorky sa preto nepožadoval. Následne tento vyvážajúci výrobca prestal spolupracovať.

         8.   Vyplnené dotazníky

               (23)

               Komisia poslala dotazníky výrobcom z Únie a neprepojeným dovozcom, obchodníkom a používateľom, ktorí sa prihlásili v lehotách stanovených v oznámení o začatí konania.

               (24)

               Jeden z neprepojených dovozcov z Únie sa po tom, ako pôvodne odpovedal na dotazník, rozhodol zrušiť svoju spoluprácu.

               (25)

               Jediný čínsky vyvážajúci výrobca, ktorý sa prihlásil Komisii, odpovedal na zaslaný dotazník. Tento čínsky vyvážajúci výrobca následne Komisiu informoval o svojom rozhodnutí nepokračovať v spolupráci na prešetrovaní. Komisia informovala tohto čínskeho vyvážajúceho výrobcu a čínske orgány o svojom úmysle uplatniť článok 18 základného nariadenia a založiť svoje zistenia v prešetrovaní na dostupných skutočnostiach.

         9.   Overovanie na mieste

               (26)

               Komisia získala a overila všetky informácie, ktoré považovala za potrebné na stanovenie pravdepodobnosti pokračovania alebo opätovného výskytu dumpingu a ujmy a na posúdenie toho, či by uloženie opatrení bolo v rozpore so záujmom Únie. Overovania na mieste podľa článku 16 základného nariadenia sa uskutočnili v priestoroch týchto spoločností:

                           a)

                              Výrobcovia z Únie

                                       —

                                       Ring Alliance Ringbuchtechnik GmbH, Viedeň, Rakúsko a Oroszlany, Maďarsko,

                                       —

                                       I.M.L. Industria Meccanica Lombarda S.r.l., Offanengo, Taliansko.

                           b)

                              Prepojený dovozca

                                       —

                                       Bensons International Systems B.V, Nijkerk, Holandsko.

                           c)

                              Výrobca z analogickej krajiny:

                                       —

                                       Sure Success, Sihnaoukville, Kambodža.

         B.   PRÍSLUŠNÝ VÝROBOK A PODOBNÝ VÝROBOK

   1.   Príslušný výrobok

               (27)

               Príslušným výrobkom sú určité mechanizmy krúžkových viazačov pozostávajúce z dvoch oceľových plátov alebo drôtov najmenej so štyrmi k nim pripojenými polkrúžkami vyrobenými z oceľového drôtu, ktoré sú spojené oceľovým krytom. Môžu sa otvárať buď roztiahnutím polkrúžkov, alebo pomocou malého oceľového otváracieho mechanizmu, ktorý je pripevnený k mechanizmu krúžkového viazača. Krúžky môžu byť rôznych tvarov, najbežnejšie sú okrúhle a v tvare D (ďalej len „príslušný výrobok“). Tieto mechanizmy krúžkových viazačov v súčasnosti patria pod číselný znak KN ex 8305 10 00. Pákovo-oblúkové mechanizmy zatriedené pod ten istý číselný znak KN nie sú zahrnuté do vymedzenia príslušného výrobku.

               (28)

               Mechanizmy krúžkových viazačov sa používajú na viazanie papierových, kartónových a plastom potiahnutých kancelárskych zakladačov, prezentačných a iných viazaných spisov.

               (29)

               Počas obdobia revízneho prešetrovania sa v Únii predal veľký počet rôznych druhov MKV. Rozdiely medzi uvedenými druhmi boli stanovené na základe šírky základne, druhu mechanizmu, počtu krúžkov, otváracieho systému, nominálnej kapacity viazaného papiera, priemeru krúžkov, tvaru krúžkov, dĺžky odstupu a vzdialenosti medzi krúžkami. Vzhľadom na to, že všetky druhy majú rovnaké základné fyzikálne a technické vlastnosti a sú do určitej miery zameniteľné, stanovilo sa, že na účely súčasného konania všetky MKV predstavujú jeden výrobok.

         2.   Podobný výrobok

               (30)

               Z prešetrovania vyplynulo, že tieto výrobky majú rovnaké základné fyzikálne a chemické vlastnosti aj rovnaké základné použitia:

                           —

                           príslušný výrobok,

                           —

                           výrobok vyrábaný a predávaný na domácom trhu dotknutej krajiny,

                           —

                           výrobok vyrábaný a predávaný v Únii výrobným odvetvím Únie.

                     Komisia rozhodla, že tieto výrobky sú teda podobnými výrobkami v zmysle článku 1 ods. 4 základného nariadenia.

         C.   PRAVDEPODOBNOSŤ POKRAČOVANIA ALEBO OPÄTOVNÉHO VÝSKYTU DUMPINGU

   1.   Úvodné poznámky

               (31)

               V súlade s článkom 11 ods. 2 základného nariadenia Komisia skúmala, či je pravdepodobné, že uplynutie platnosti existujúcich opatrení by viedlo k pokračovaniu alebo opätovnému výskytu dumpingu z dotknutej krajiny.

               (32)

               Ako sa uvádza v odôvodnení 25, hoci čínskemu vyvážajúcemu výrobcovi, ktorý sa prihlásil v rámci postupu výberu vzorky, sa zaslal dotazník, tento vyvážajúci výrobca následne zverejnil svoje rozhodnutie ukončiť spoluprácu na prebiehajúcom prešetrovaní. Ani jeden z čínskych vyvážajúcich výrobcov teda na súčasnom prešetrovaní nespolupracoval, a preto sa museli použiť dostupné skutočnosti v súlade s článkom 18 základného nariadenia.

               (33)

               V tejto súvislosti sa čínskym orgánom a uvedenému čínskemu vyvážajúcemu výrobcovi, ktorý sa prihlásil v rámci postupu výberu vzorky, náležitým spôsobom oznámilo, že nevyplnenie dotazníka by Komisia považovala za absenciu spolupráce a že následne by Komisia, pokiaľ ide o zistenia v súvislosti s ČĽR, mohla uplatniť článok 18 základného nariadenia.

               (34)

               Na základe toho v súlade s článkom 18 ods. 1 základného nariadenia sú zistenia týkajúce sa pravdepodobnosti pokračovania alebo opätovného výskytu dumpingu uvedené ďalej v texte založené na dostupných skutočnostiach, najmä na informáciách v žiadosti o preskúmanie pred uplynutím platnosti, informáciách zhromaždených počas prešetrovania (napríklad dotazníkoch na účely výberu vzorky predložené hlavnými čínskymi vyvážajúcimi výrobcami poskytujúcimi informácie o čínskych vývozných trhoch, informáciách získaných v priebehu overovania výrobcu z Kambodže, databáze čínskeho vývozu) a databáze Eurostatu Comext na úrovni TARIC (10 číslic), ktoré poskytujú celkový objem a celkovú hodnotu CIF mechanizmov krúžkových viazačov dovezených v prípade kódov TARIC, na ktoré sa vzťahujú dané opatrenia. Malo by sa však poznamenať, že v databáze Comext sa rozlišujú iba dva druhy MKV (t. j. so 17 alebo 23 krúžkami a iné druhy), hoci existuje veľká škála rôznych druhov výrobkov, v prípade ktorých sa ceny sa môžu líšiť v závislosti od druhu výrobku.

         2.   Dumping počas obdobia revízneho prešetrovania

   2.1.   Analogická krajina

               (35)

               V súlade s článkom 2 ods. 7 písm. a) základného nariadenia sa normálna hodnota musí určiť na základe ceny alebo vytvorenej hodnoty v tretej krajine s trhovým hospodárstvom alebo ak to nie je možné, na akomkoľvek inom odôvodnenom základe vrátane ceny skutočne zaplatenej alebo splatnej v Únii za podobný výrobok, ktorá sa v prípade potreby riadne upraví tak, aby zahŕňala primerané ziskové rozpätie. Komisia na tieto účely najprv prešetrovala, či by sa mohla vybrať vhodná tretia krajina s trhovým hospodárstvom (ďalej len „analogická krajina“).

               (36)

               V ostatnom preskúmaní pred uplynutím platnosti, ktoré viedlo k uloženiu platných opatrení, bolo ako analogická krajina predbežne vybrané Thajsko, ale údaje thajského výrobcu sa v záverečnej fáze nemohli zohľadniť, keďže prešetrovaním sa ukázalo, že vzťah medzi thajským výrobcom a čínskym výrobcom MKV (14) by pravdepodobne skreslil závery týkajúce normálnej hodnoty.

               (37)

               V rámci súčasného prešetrovania boli v oznámení o začatí konania uvedené ako možné analogické krajiny tri tretie krajiny, a to Thajsko, India a Kambodža. Tieto tri krajiny spolu s ČĽR predstavovali približne 99 % celkového objemu dovezeného počas obdobia revízneho prešetrovania na trh Únie. Žiadna zo zainteresovaných strán nenavrhla inú možnú analogickú krajinu. Jeden dovozca potvrdil zoznam krajín navrhovaných ako možné analogické krajiny a poskytol informácie týkajúce sa indických, thajských a kambodžských výrobcov.

               (38)

               V súlade s tým boli oslovení všetci známi výrobcovia v Thajsku, Indii a Kambodži s cieľom nadviazať spoluprácu. Títo výrobcovia však informovali Komisiu o odmietnutí zúčastniť sa na prešetrovaní. Zo všetkých oslovených výrobcov v možných analogických krajinách súhlasil so spoluprácou na prešetrovaní iba jeden kambodžský výrobca. Komisia preto zaslala danému kambodžskému vývozcovi dotazník na zber relevantných informácií týkajúcich sa analogickej krajiny.

               (39)

               Komisia následne vykonala overovanie na mieste v priestoroch jedinej spolupracujúcej spoločnosti v Kambodži s cieľom overiť predložené informácie. Počas overovania na mieste však zástupca spoločnosti odmietol poskytnúť podstatné informácie, ako napríklad audit účtovnej závierky a výpisy z účtovného systému. Preto nebolo možné overiť náklady a predajné ceny ani skontrolovať celkový objem predaja, ktoré spoločnosť vykázala vo svojom dotazníku. Na základe údajov, ktoré poskytla spoločnosť v Kambodži, nebolo teda pri absencii spoľahlivých informácií možné spoľahlivo stanoviť normálnu hodnotu pre príslušný výrobok. O rozhodnutí Komisie nepoužiť informácie spoločnosti bola spoločnosť zodpovedajúcim spôsobom informovaná. Neboli doručené žiadne pripomienky od tejto spoločnosti.

               (40)

               V priebehu prešetrovania Komisia zistila, že možno existuje výroba v iných tretích krajinách ako Egypt, Južná Kórea, Taiwan, Indonézia, Malajzia a Turecko. Orgány týchto krajín boli oslovené v súvislosti s možnou existenciou výrobcov MKV v ich krajine, ale vo vymedzenej lehote nebola doručená žiadna potvrdzujúca odpoveď.

               (41)

               V dôsledku toho nebolo možné, aby Komisia vybrala vhodnú analogickú krajinu na účely stanovenia normálnej hodnoty pre ČĽR v súlade s článkom 2 ods. 7 písm. a) základného nariadenia.

         2.2.   Normálna hodnota

               (42)

               Vzhľadom na situáciu opísanú v bode 2.1 a v súlade s článkom 2 ods. 7 písm. a) základného nariadenia Komisia vychádzala na účely určenia normálnej hodnoty v ČĽR z akéhokoľvek iného odôvodneného základu, t. j. z cien zaplatených alebo splatných v Únii za podobný výrobok.

               (43)

               V súlade s článkom 2 ods. 2 základného nariadenia sa najprv preskúmalo, či celkový objem domáceho predaja podobného výrobku počas obdobia revízneho prešetrovania spolupracujúcich výrobcov z výrobného odvetvia Únie nezávislým zákazníkom bol reprezentatívny v porovnaní s celkovým objemom vývozu do Únie, konkrétne či celkový objem takého domáceho predaja predstavoval aspoň 5 % celkového objemu vývozu čínskych výrobcov do Únie.

               (44)

               Takisto sa preskúmalo, či predaj podobného výrobku na domácom trhu možno považovať za predaj v rámci bežného obchodu podľa článku 2 ods. 4 základného nariadenia. Zistil sa preto pomer ziskového predaja nezávislým zákazníkom na domácom trhu počas obdobia revízneho prešetrovania.

               (45)

               Keďže sa zistilo, že celý predaj na domácom trhu bol realizovaný v dostatočných množstvách a v rámci bežného obchodu, normálna hodnota vychádzala zo skutočných domácich cien a bola vypočítaná ako vážený priemer cien v rámci celého predaja na domácom trhu počas obdobia revízneho prešetrovania.

         2.3.   Vývozná cena

               (46)

               Vzhľadom na chýbajúcu spoluprácu zo strany čínskych vyvážajúcich výrobcov, a teda aj na chýbajúce konkrétne informácie o čínskych cenách, sa vývozná cena určila na základe dostupných skutočností v súlade s článkom 18 základného nariadenia, t. j. informácií týkajúcich sa výberu vzorky, ktoré poskytol známy čínsky vyvážajúci výrobca vo fáze začatia preskúmania pred uplynutím platnosti, a databázy Eurostatu Comext a databázy čínskeho vývozu.

         2.4.   Porovnanie a úpravy

               (47)

               Porovnanie normálnej hodnoty s vývoznou cenou sa vykonalo na základe cien zo závodu. V snahe zabezpečiť spravodlivé porovnanie normálnej hodnoty s vývoznou cenou sa vo forme úprav riadne zohľadnili rozdiely ovplyvňujúce ceny a porovnateľnosť cien podľa článku 2 ods. 10 základného nariadenia. Úpravy sa v prípade potreby vykonali na zohľadnenie rozdielov v nákladoch na dopravu, poistenie a iných nákladoch súvisiacich s dopravou na základe informácií v žiadosti o preskúmanie pred uplynutím platnosti.

         2.5.   Dumpingové rozpätie

               (48)

               V súlade s článkom 2 ods. 11 základného nariadenia sa dumpingové rozpätie stanovilo na základe porovnania váženej priemernej normálnej hodnoty s váženou priemernou vývoznou cenou. Priemerná cena zistená v databáze Eurostatu Comext, skontrolovaná s informáciami získanými z dostupného dotazníka na účely výberu vzorky v porovnaní s normálnou hodnotou, dokazuje existenciu dumpingu.

               (49)

               Vzhľadom na uvedené skutočnosti a neexistenciu akýchkoľvek iných spoľahlivých informácií týkajúcich sa ČĽR sa celoštátne dumpingové rozpätie založené na porovnaní vážených priemerných hodnôt a vyjadrené ako percento z ceny CIF na hranici Únie, clo nezaplatené, vypočítalo a stanovilo na úrovni 49 %.

         2.6.   Záver o dumpingu

               (50)

               Prešetrovaním sa zistila existencia dumpingu počas obdobia revízneho prešetrovania. Tento záver vychádzal: i) na jednej strane z vývozných cien stanovených z databázy Eurostatu Comext a z informácií zhromaždených prostredníctvom dotazníku na účely výberu vzorky, ako je vysvetlené v odôvodnení 46, a ii) na druhej strane z normálnej hodnoty určenej na základe cien výrobného odvetvia Únie v súlade s ustanoveniami článku 2 ods. 7 písm. a) základného nariadenia z dôvodov vysvetlených v odôvodneniach 35 až 41.

         3.   Dôkaz pravdepodobnosti pokračovania dumpingu

               (51)

               V nadväznosti na zistenia o existencii dumpingu počas obdobia revízneho prešetrovania sa prešetrila pravdepodobnosť pokračovania dumpingu. Vzhľadom na to, že čínski vyvážajúci výrobcovia nespolupracovali, prešetrovanie vychádzalo z dostupných skutočností v súlade s článkom 18 základného nariadenia. Vzhľadom na nedostatok verejne dostupných informácií Komisia použila iné zdroje informácií, ako sú napríklad údaje Eurostatu Comext a databázy podľa článku 14 ods. 6 základného nariadenia, dotazníky na účely výberu vzorky predložené hlavnými čínskymi vyvážajúcimi výrobcami, ktorí poskytli informácie o čínskych predajoch na vývoz do všetkých krajín vrátane Únie, žiadosť o prešetrenie a databáza čínskeho vývozu.

               (52)

               Vzhľadom na úvahy uvedené v odôvodneniach 48 a 49 Komisia podrobnejšie analyzovala, či v prípade uplynutia platnosti opatrení existuje pravdepodobnosť pokračovania dumpingu. Posudzovali sa pri tom tieto aspekty: i) čínska výrobná kapacita a voľná kapacita; ii) správanie čínskych vývozcov na iných trhoch a iii) atraktívnosť trhu Únie.

         3.1.   Výrobná kapacita a voľná kapacita v ČĽR

               (53)

               Na základe informácií uvedených v žiadosti o preskúmanie pred uplynutím platnosti sa výrobná kapacita v ČĽR odhaduje približne na 970 miliónov kusov, pričom súčasná výroba v ČĽR predstavuje okolo 50 % tohto objemu. Odhadovaná nevyužitá výrobná kapacita, ktorá je k dispozícii v ČĽR, teda predstavuje viac než štvornásobok spotreby Únie. Aj napriek tejto súčasnej značne nadmernej kapacite z informácií získaných počas prešetrovania vyplýva, že kapacita v ČĽR sa stále zväčšuje, keďže sa v súčasnosti zakladajú nové výrobné podniky. Výroba sa teda môže ľahko a rýchlo zväčšiť, aby sa na trh Únie odosielali prostredníctvom existujúcich distribučných kanálov väčšie objemy mechanizmov krúžkových viazačov známych značiek.

               (54)

               Žiadatelia sa domnievali, že hlavným predpokladom zvýšenia produkcie je dostupnosť nekvalifikovanej pracovnej sily, pretože investície sú v tomto odvetví pomerne obmedzené (15) a prístup k surovinám je v ČĽR pomerne ľahký. Zo zistení v predchádzajúcich prešetrovaniach týkajúcich sa MKV takisto vyplynulo, že pracovná sila a manuálna práca sú hlavným prvkom, ktorý ovplyvňuje objem výroby v Číne. Ak výrobca potrebuje zväčšiť výrobu, zodpovedajúcim spôsobom zvýši počet svojich pracovníkov.

               (55)

               Navyše neexistuje žiadny dôkaz, ktorý by nasvedčoval tomu, že v blízkej budúcnosti by úroveň spotreby na čínskom domácom trhu alebo na trhoch tretích krajín výrazne narástla a že by tak mohla absorbovať v súčasnosti dostupnú voľnú kapacitu čínskych výrobcov alebo jej podstatnú časť.

               (56)

               Na základe uvedených skutočností sa v prešetrovaní dospelo k záveru, že pokiaľ by sa nechala uplynúť platnosť opatrení, čínski vývozcovia by mohli jednoducho rozšíriť svoju výrobu a vyvážať značné množstvá do Únie.

         3.2.   Čínsky predaj do tretích krajín

               (57)

               Ako sa uvádza v odôvodnení 59, trh Únie bol pre čínskych vývozcov vždy atraktívnym trhom a čínski vývozcovia boli zároveň sústavne prítomní vo zvyšku sveta. Podľa dostupných čínskych štatistických údajov o vývoze sú hlavnými vývoznými trhmi, na ktorých pôsobili čínski vývozcovia, USA, Mexiko, Hongkong, Turecko a Južná Afrika. S výnimkou USA (16) sú ceny, ktoré si v týchto krajinách účtovali, nižšie ako ceny prevládajúce na trhu Únie za podobné druhy výrobkov.

               (58)

               Za týchto okolností je odôvodnené očakávať, že ak by sa umožnilo uplynutie platnosti antidumpingových opatrení, čínski výrobcovia by prešli z určitých tretích krajín na trh Únie a snažili by sa potom vyvážať na trh Únie značné množstvá.

         3.3.   Atraktívnosť trhu Únie

               (59)

               Trh Únie vždy predstavoval veľmi atraktívny trh z hľadiska objemov a cien. Informácie získané pri začatí súčasného prešetrovania poukazujú na to, že ceny v Únii sú výrazne vyššie v porovnaní s predajnými cenami do väčšiny ostatných tretích krajín.

               (60)

               Od prvého uloženia opatrení (t. j. 20. januára 1997) čínski vývozcovia neustále preukazujú vážny záujem o vstup na trh Únie. Z predchádzajúcich prieskumov vyplynulo, že čínski výrobcovia sa snažia vyhnúť opatreniam prostredníctvom praktík obchádzania (17), ako je prekládka, malé zmeny, ako aj absorpčnými praktikami (18).

               (61)

               Veľkosť trhu Únie možno považovať za jasný znak toho, že čínski výrobcovia by sa v budúcnosti pokúsili opäť získať podiel na trhu v Únii.

               (62)

               Pokiaľ ide o ceny, vyšetrovaním sa zistilo, že priemerná čínska vývozná cena na trhy tretích krajín je nižšia ako priemerná čínska vývozná cena do Únie, ako sa uvádza v odôvodnení 57. Je preto jednoznačné, že trh Únie by bol pre čínskych vývozcov finančne zaujímavou možnosťou, keďže v Únii by mohli predávať za vyššie ceny bez toho, aby ohrozili svoj predaj vo zvyšku sveta, a stále by mohli podhodnocovať ceny svojich hlavných konkurentov v Únii predajom za dumpingové ceny. Možno preto dospieť k záveru, že trh Únie, jeden z najväčších na svete, je pre čínskych výrobcov naďalej atraktívny.

         3.4.   Záver o pravdepodobnosti pokračovania dumpingu

               (63)

               Vzhľadom na odhadovanú značnú voľnú kapacitu v ČĽR v kombinácii s atraktívnosťou trhu Únie z hľadiska veľkosti a predajnej ceny, najmä pokiaľ ide o cenovú úroveň vývozu ČĽR do tretích krajín, a v minulosti zaznamenané praktiky obchádzania a absorpčné praktiky, Komisia dospela k záveru, že existuje veľká pravdepodobnosť, že zrušenie antidumpingových opatrení by viedlo k výraznému nárastu dumpingového dovozu MKV z ČĽR do Únie.

         D.   PRAVDEPODOBNOSŤ POKRAČOVANIA ALEBO OPÄTOVNÉHO VÝSKYTU UJMY

   1.   Výroba Únie a vymedzenie výrobného odvetvia Únie

               (64)

               Počas obdobia revízneho prešetrovania vyrábali MKV v Únii títo výrobcovia:

                           —

                           Ring Alliance Ringbuchtechnik GmbH, Viedeň, Rakúsko,

                           —

                           Industria Meccanica Lombarda srl, Offanengo, Taliansko.

               (65)

               Obidvaja výrobcovia (pričom prvý z nich je žiadateľ) spolupracovali na prešetrovaní. Druhý výrobca takisto podporuje žiadosť o predĺženie platnosti opatrení. Keďže obidve spoločnosti spolu predstavovali celkovú výrobu MKV v období revízneho prešetrovania, usudzuje sa, že predstavujú výrobné odvetvie Únie v zmysle článku 4 ods. 1 a článku 5 ods. 4 základného nariadenia. Títo dvaja výrobcovia a ich dcérske spoločnosti nie sú prepojení s čínskymi vyvážajúcimi výrobcami.

         2.   Spotreba v Únii

               (66)

               Spotreba v Únii sa stanovila na základe:

                           —

                           objemov predaja podobného výrobku výrobným odvetvím Únie na trhu Únie vykázaných v príslušných vyplnených dotazníkoch výrobcov z Únie,

                           —

                           objemov dovozu MKV (na úrovni TARIC) na trh Únie podľa údajov Eurostatu.

                  Tabuľka 1

                  Spotreba na trhu Únie

                           Objem

                           2011

                           2012

                           2013

                           ORP

                              Spotreba v Únii – index (2011 = 100)

                              100

                              87

                              94

                              85

                           Spotreba v Únii (rozpätia v tisícoch ks)

                           100 000  – 120 000

                           90 000  – 110 000

                           100 000  – 120 000

                           90 000  – 110 000

                              Zdroj: Eurostat a vyplnené dotazníky.

               (67)

               Z prešetrovania vyplynulo, že v posudzovanom období sa trh s MKV zmenšil o 15 %, teda približne zo 100 až 120 miliónov kusov v roku 2011 na 90 až 110 miliónov kusov počas obdobia revízneho prešetrovania (19).

         3.   Dovoz z dotknutej krajiny

   a)   Objem dovozu a podiel na trhu

      Tabuľka 2

      Dovoz z dotknutej krajiny

               Objem dovozu

               2011

               2012

               2013

               ORP

                  ČĽR (index 2011 = 100)

                  100

                  92

                  101

                  112

               ČĽR (rozpätia v tisícoch ks)

               1 600  – 2 100

               1 500  – 2 000

               1 600  – 2 100

               1 900  – 2 400

               Podiel na trhu

               1,8 %

               1,9 %

               1,9 %

               2,3 %

                  Zdroj: Eurostat a žiadosť o preskúmanie pred uplynutím platnosti.

               (68)

               Keďže súčasné antidumpingové opatrenia voči ČĽR boli rozšírené podľa článku 13 ods. 3 základného nariadenia na dovoz príslušného výrobku odosielaného z Laosu a Vietnamu, mal by sa na účely stanovenia celkového objemu dovozu príslušného výrobku z ČĽR zahrnúť aj dovoz z uvedených krajín. Počas celého posudzovaného obdobia však nebol zaznamenaný žiadny dovoz príslušného výrobku z Laosu a/alebo Vietnamu.

               (69)

               Objem dovozu MKV s pôvodom v ČĽR zostal počas posudzovaného obdobia na relatívne stabilnej nízkej úrovni a počas obdobia revízneho prešetrovania sa zaznamenal mierny nárast. V dôsledku toho vzrástol v posudzovanom období trhový podiel čínskeho dovozu z 1,8 % na 2,3 %.

         b)   Dovozné ceny

      Tabuľka 3

      Priemerné ceny dovozu MKV z dotknutej krajiny

               2011

               2012

               2013

               ORP

                  ČĽR (index 2011 = 100)

                  100

                  98

                  95

                  83

               ČĽR (rozpätia EUR/tisíc ks)

               200 – 230

               190 – 220

               180 – 210

               160 – 190

                  Zdroj: Eurostat a žiadosť o preskúmanie pred uplynutím platnosti.

               (70)

               Priemerná cena dovozu príslušného výrobku z ČĽR sa počas posudzovaného obdobia neustále znižovala, pričom medzi rokom 2011 a obdobím revízneho prešetrovania došlo k celkovému poklesu o 17 %.

         c)   Úroveň cenového podhodnotenia a predaja pod cenu

               (71)

               V období revízneho prešetrovania sa nezistilo žiadne cenové podhodnotenie čínskych dovozných cien. Treba však zdôrazniť, že výpočet zohľadňuje úpravy cien o riadne dovozné clo (2,7 %) a náklady po dovoze (2 %). Po týchto úpravách boli priemerné ceny čínskeho dovozu takmer na rovnakej úrovni ako priemerné ceny zo závodu výrobného odvetvia Únie pre neprepojených zákazníkov v Únii – zistené záporné rozpätie podhodnotenia ceny bolo na úrovni 0,1 %. Zároveň treba poznamenať, že množstvá, ktoré predávajú čínski vyvážajúci výrobcovia, sú malé. Okrem toho žiadateľ predložil určité dôkazy o tom, že druhy výrobkov, ktoré sa v súčasnosti dovážajú z ČĽR, sú „osobitné“ mechanizmy, ako napríklad 23-krúžkový mechanizmus alebo s otváracím mechanizmom. Tieto výrobky pozostávajú z komponentov z kvalitnejšej suroviny a sú s nimi spojené vyššie náklady práce, preto majú vyššiu cenu než v prípade štandardných výrobkov výrobného odvetvia Únie. Vzhľadom na nedostatočnú spoluprácu zo strany čínskych vývozcov sa toto tvrdenie nemohlo overiť porovnaním s údajmi o ich vývoze.

               (72)

               Napriek absencii podhodnotenia bolo v období revízneho prešetrovania stanovené rozpätie predaja pod cenu na úrovni 3,4 %. Tento výpočet vychádza z cieľového zisku výrobného odvetvia Únie vo výške 5 %, t. j. z rovnakého cieľového zisku, aký bol použitý pri predchádzajúcom preskúmaní pred uplynutím platnosti.

         4.   Dovoz z iných tretích krajín

               a)

                  Objem dovozu a podiel na trhu

                  Tabuľka 4

                  Dovoz z tretích krajín

                           Objem dovozu

                           2011

                           2012

                           2013

                           ORP

                              India (index 2011 = 100)

                              100

                              74

                              86

                              95

                           India (rozpätia v tisícoch ks)

                           40 000  – 45 000

                           30 000  – 35 000

                           32 000  – 38 000

                           39 000  – 44 000

                           India – podiel na trhu

                           37,4 %

                           32,1 %

                           34,5 %

                           41,8 %

                              Kambodža (index 2013
                               (20)
                              = 100)

                              0

                              0

                              100

                              222

                           Kambodža (rozpätie v tisícoch ks)

                           0

                           0

                           3 000  – 4 000

                           6 000  – 9 000

                           Kambodža – podiel na trhu

                           0,0 %

                           0,0 %

                           3,2 %

                           7,8 %

                              Thajsko (index 2011 = 100)

                              100

                              57

                              62

                              6

                           Thajsko (rozpätia v tisícoch ks)

                           12 000  – 16 000

                           6 000  – 9 000

                           7 000  – 10 000

                           500 – 1 000

                           Thajsko – podiel na trhu

                           11,1 %

                           7,3 %

                           7,3 %

                           0,8 %

                              Iné tretie krajiny (index 2011 = 100)

                              100

                              70

                              254

                              10

                           Iné tretie krajiny (rozpätia v tisícoch ks)

                           500 – 1 000

                           300 – 600

                           1 000  – 2 000

                           50 – 100

                           Trhový podiel iných tretích krajín

                           0,6 %

                           0,5 %

                           1,5 %

                           0,1 %

                              Tretie krajiny spolu (index 2011 = 100)

                              100

                              71

                              89

                              87

                           Tretie krajiny spolu (rozpätia v tisícoch ks)

                           52 500  – 62 000

                           36 300  – 44 600

                           43 000  – 54 000

                           45 550  – 54 100

                           Trhový podiel iných tretích krajín spolu

                           49,1 %

                           39,8 %

                           46,6 %

                           50,5 %

                              Zdroj: Eurostat a žiadosť o preskúmanie pred uplynutím platnosti.

               b)

                  Dovozné ceny

                  Tabuľka 5

                  Priemerné ceny dovozu MKV z tretích krajín

                           2011

                           2012

                           2013

                           ORP

                              India (index 2011 = 100)

                              100

                              107

                              96

                              92

                           India (rozpätia EUR/tisíc ks)

                           125 – 135

                           138 – 145

                           122 – 130

                           115 – 125

                              Kambodža (index 2013
                               (21)
                              = 100)

                              0

                              0

                              100

                              94

                           Kambodža (rozpätia EUR/tisíc ks)

                           0

                           0

                           135 – 145

                           130 – 140

                              Thajsko (index 2011 = 100)

                              100

                              101

                              100

                              81

                           Thajsko (rozpätia EUR/tisíc ks)

                           120 – 130

                           125 – 135

                           120 – 130

                           100 – 110

                              Zdroj: Eurostat a žiadosť o preskúmanie pred uplynutím platnosti.

               (73)

               Počas celého posudzovaného obdobia bola hlavnou vyvážajúcou krajinou MKV do Únie India. Dovoz z tejto krajiny si počas celého posudzovaného obdobia udržal na trhu Únie značný podiel, pričom sa pohyboval od 32 % do 42 % a vrchol dosiahol v období revízneho prešetrovania. Druhým najväčším vývozcom do Únie v období revízneho prešetrovania bola Kambodža, ktorá napriek tomu, že začala vyvážať do Únie až v roku 2013, zvyšuje svoj podiel na trhu agresívne, pričom v období revízneho prešetrovania dosahuje takmer 8 %. V oboch prípadoch boli vyvážajúcimi výrobcami z týchto krajín podniky zriadené čínskymi výrobcami MKV. Ich investície do výroby v týchto krajinách nasledovali po opatreniach uložených na čínske MKV, ktoré boli v nadväznosti na viaceré prešetrovania zamerané na obchádzanie opatrení ďalej rozšírené na dovoz z iných krajín. Pokiaľ ide o Kambodžu, čínsky vlastník premiestnil výrobu po uložení opatrení voči Thajsku. Thajsko, kedysi druhý najväčší vývozca do Únie, sa zároveň v posudzovanom období takmer vytratilo z trhu.

               (74)

               S ohľadom na úroveň cien dovozu z tretích krajín je potrebné zdôrazniť, že ceny dovozu z Indie a Kambodže sú nižšie ako ceny dovozu z ČĽR (33 % a 27 %).

         5.   Situácia výrobného odvetvia Únie

               (75)

               V súlade s článkom 3 ods. 5 základného nariadenia preskúmanie pravdepodobnosti pokračovania alebo opätovného výskytu ujmy zahŕňalo hodnotenie všetkých hospodárskych faktorov, ktoré mali vplyv na stav výrobného odvetvia Únie počas posudzovaného obdobia.

               (76)

               S cieľom rešpektovať dôverné obchodné informácie bolo potrebné predkladať informácie týkajúce sa oboch výrobcov z Únie vo forme indexov.

         5.1.   Výroba, výrobná kapacita a využitie kapacity

      Tabuľka 6

      Výroba, kapacita a využitie kapacity

               2011

               2012

               2013

               ORP

                  Výroba v tisícoch ks (index)

                  100

                  96

                  90

                  82

                  Kapacita v tisícoch ks (index)

                  100

                  100

                  93

                  93

                  Miera využitia kapacity (index)

                  100

                  96

                  96

                  87

                  Zdroj: Vyplnené dotazníky.

               (77)

               Výroba výrobného odvetvia Únie sa v posudzovanom období znížila o 18 %. Tento trend kopíroval vývoj spotreby, hoci pokles výrobnej produkcie výrobného odvetvia Únie bol stále o niečo výraznejší než zníženie spotreby. Počas posudzovaného obdobia výrobné odvetvie Únie zaznamenalo pokles miery využitia kapacity o 13 % napriek tomu, že samotná kapacita sa znížila mierne o 7 %. Využitie kapacity dosiahlo počas obdobia revízneho prešetrovania rekordne najnižšiu úroveň od 55 % do 65 % v absolútnom vyjadrení.

         5.2.   Konečný stav zásob

      Tabuľka 7

      Objem konečného stavu zásob

               2011

               2012

               2013

               ORP

                  Konečný stav zásob v tisícoch ks (index)

                  100

                  83

                  95

                  89

                  Zdroj: Vyplnený dotazník.

               (78)

               Úrovne koncoročného stavu zásob výrobného odvetvia Únie sa počas posudzovaného obdobia znížili o 11 %. Keď sa však zohľadní súbežný pokles výroby, úrovne zásob sa udržiavali na pomerne stabilnej úrovni, ktorú výrobcovia z Únie považovali za bežnú.

         5.3.   Objem predaja a podiel na trhu

      Tabuľka 8

      Objem predaja a podiel na trhu

               2011

               2012

               2013

               ORP

                  Objem predaja (EÚ spolu) v tisícoch ks (index)

                  100

                  103

                  98

                  82

                  Objem predaja (neprepojené spoločnosti EÚ) v tisícoch ks (index)

                  100

                  104

                  95

                  82

                  Podiel na trhu (index)

                  100

                  119

                  105

                  96

                  Zdroj: Vyplnené dotazníky.

               (79)

               Objem predaja výrobného odvetvia Únie neprepojeným zákazníkom sa v posudzovanom období znížil o 18 %. Hoci hlavným dôvodom tohto poklesu bolo súbežné zníženie spotreby, je potrebné zdôrazniť, že pokles objemu predaja bol výraznejší než pokles spotreby. V dôsledku toho sa podiel výrobného odvetvia Únie na trhu zmenšil o 4 %.

         5.4.   Ceny a faktory ovplyvňujúce ceny

      Tabuľka 9

      Predajné ceny (neprepojené spoločnosti)

               2011

               2012

               2013

               ORP

                  Priemerné predajné ceny EUR/tisíc ks (index)

                  100

                  96

                  94

                  99

                  Zdroj: Vyplnené dotazníky.

               (80)

               Predajné ceny výrobného odvetvia Únie na trhu Únie neprepojeným zákazníkom počas obdobia revízneho prešetrovania boli takmer na rovnakej úrovni ako na začiatku posudzovaného obdobia.

         5.5.   Zamestnanosť a produktivita

      Tabuľka 10

      Zamestnanosť a produktivita

               2011

               2012

               2013

               ORP

                  Zamestnanosť (index)

                  100

                  97

                  95

                  91

                  Produktivita práce (index)

                  100

                  99

                  94

                  89

                  Priemerné náklady práce (index)

                  100

                  92

                  87

                  83

                  Zdroj: Vyplnené dotazníky.

               (81)

               Zamestnanosť v ekvivalente plného pracovného času sa počas posudzovaného obdobia znížila o 9 % v dôsledku reštrukturalizácie výrobného odvetvia Únie. Zároveň sa znížili aj priemerné náklady práce o 17 %. Keďže však v tom istom období prudko klesla výroba, ako sa uvádza v odôvodnení 77, produktivita práce sa v posudzovanom období znížila o 11 %.

         5.6.   Výrobné náklady a ziskovosť

      Tabuľka 11

      Výrobné náklady a ziskovosť

               2011

               2012

               2013

               ORP

                  Výrobné náklady (index)

                  100

                  101

                  95

                  100

                  Ziskovosť (index)

                  100

                  – 78

                  79

                  62

                  Zdroj: Vyplnené dotazníky.

               (82)

               Výrobné odvetvie Únie dokázalo byť počas posudzovaného obdobia, s výnimkou roku 2012, ziskové, hoci ziskovosť bola oveľa nižšia ako cieľový zisk 5 %. Vývoj má navyše stále klesajúci trend.

               (83)

               Pokles ziskovosti je spôsobený najmä znížením predajnej ceny. Napriek veľmi nízkemu využitiu kapacity sa priemerné výrobné náklady počas obdobia revízneho prešetrovania nezvýšili nad úroveň z roku 2011, a to najmä z dôvodu zníženia nákladov práce na základe reštrukturalizačného úsilia výrobcov z Únie.

         5.7.   Investície, návratnosť investícií a peňažný tok

      Tabuľka 12

      Investície, návratnosť investícií a peňažný tok

               2011

               2012

               2013

               ORP

                  Ročné investície (index)

                  100

                  343

                  260

                  286

                  Návratnosť investícií (index)

                  100

                  – 17

                  74

                  88

                  Peňažný tok (index)

                  100

                  82

                  145

                  57

               (84)

               Z prešetrovania vyplynulo, že výrobné odvetvie Únie si počas posudzovaného obdobia dokázalo udržať relatívne vysokú úroveň investícií s vysokou návratnosťou (s výnimkou straty vykázanej v roku 2012). Výrobnému odvetviu Únie sa takisto podarilo udržať si pozitívny peňažný tok počas celého posudzovaného obdobia i napriek tomu, že v období revízneho prešetrovania klesol o 43 % v porovnaní s úrovňou z roku 2011. Výrobné odvetvie Únie nehlásilo počas posudzovaného obdobia žiadne problémy so získavaním kapitálu.

         5.8.   Rozsah dumpingu a zotavenie z minulého dumpingu

               (85)

               V súlade so závermi v odôvodnení 49 sa na základe najlepších dostupných skutočností prešetrovaním stanovil výskyt značného dumpingu počas obdobia revízneho prešetrovania na úrovni 49 %.

               (86)

               Vzhľadom na dumpingový dovoz z ČĽR a nepretržité praktiky obchádzania a absorpčné praktiky z minulosti možno dospieť k záveru, že výrobné odvetvie Únie sa ešte úplne nezotavilo z vplyvu minulého dumpingu počas posudzovaného obdobia, hoci určitý pokles niektorých ukazovateľov ujmy, ako je objem predaja a výroby, nemožno pripísať dovozu z dotknutej krajiny z dôvodu jeho nízkej úrovne v tomto období, ale ide skôr o dôsledok zníženia spotreby.

         5.9.   Vývozná aktivita výrobného odvetvia Únie

               (87)

               Výrobné odvetvie Únie vyvážalo v posudzovanom období len zanedbateľné objemy, a preto sa dospelo k záveru, že vývoz nemal žiadny vplyv na situáciu výrobného odvetvia Únie.

         5.10.   Záver o situácii vo výrobnom odvetví Únie

               (88)

               Z prešetrovania vyplynulo, že pokračovanie uplatňovania opatrení od roku 2010 umožnilo výrobnému odvetviu Únie zachovať si kladnú ziskovosť v podstate počas celého posudzovaného obdobia. Hoci dosiahnutá ziskovosť bola oveľa nižšia ako cieľový zisk (5 %), umožnila však výrobnému odvetviu Únie zrealizovať určité investície a udržať si relatívne vysoký podiel na trhu.

               (89)

               Ostatné ukazovatele ujmy poukazujú na to, že hospodárska situácia výrobného odvetvia Únie je v kontexte celosvetovej hospodárskej súťaže a klesajúcej spotreby zložitá. Výrobné odvetvie Únie reagovalo na tieto výzvy reštrukturalizáciou zamestnanosti a investovaním do modernizácie výrobku.

               (90)

               Dospelo sa teda k záveru, že výrobné odvetvie Únie počas obdobia revízneho prešetrovania neutrpelo značnú ujmu.

         6.   Pravdepodobnosť opätovného výskytu ujmy

               (91)

               Výrobné odvetvie Únie reštrukturalizovalo svoje činnosti a malo prospech z antidumpingových opatrení. Hoci tieto opatrenia boli prvýkrát uložené v roku 1997, úplne účinné boli, až keď sa vyrovnali účinky absorpčných praktík a praktík obchádzania.

               (92)

               Pravdepodobnosť opätovného výskytu ujmy v prípade, že by súčasné opatrenia prestali platiť, sa v tejto súvislosti analyzuje v súlade s článkom 11 ods. 2 základného nariadenia.

               (93)

               Keďže žiadny z čínskych vyvážajúcich výrobcov nespolupracoval na prešetrovaní, zistenia v súvislosti s ČĽR museli vychádzať z najlepších dostupných skutočností v súlade s článkom 18 základného nariadenia, predovšetkým zo žiadosti o preskúmanie pred uplynutím platnosti.

               (94)

               V súlade so závermi vyvodenými v odôvodneniach 50 a 63 čínski vývozcovia naďalej pokračovali v dumpingových praktikách a existuje pravdepodobnosť pokračovania dumpingu.

               (95)

               Okrem toho, ako sa vysvetľuje v odôvodnení 59, čínski vývozcovia nikdy nestratili záujem o trh Únie, o čom svedčia najmä minulé absorpčné praktiky a praktiky obchádzania.

               (96)

               Ako sa uvádza v odôvodneniach 53 a 61, čínski vyvážajúci výrobcovia majú veľké voľné kapacity na výrobu príslušného výrobku, pričom trh Únie je pre nich osobitne atraktívny vzhľadom na jeho veľkosť a pomerne vysokú cenovú hladinu.

               (97)

               Navyše dovozné štatistiky a objem výroby výrobcov z Únie zároveň poukazujú na upadajúci trh. Typickým znakom zmenšujúceho sa trhu je intenzívna hospodárska súťaž o zostávajúci objem. Ak by sa umožnilo, aby sa opatrenia prestali uplatňovať, existuje veľká pravdepodobnosť, že vzhľadom na súčasnú voľnú kapacitu v ČĽR dôjde k prudkému nárastu dumpingového dovozu za nízke ceny.

               (98)

               Všetky tieto faktory spoločne poukazujú na to, že v prípade, že by sa opatrenia prestali uplatňovať, ČĽR by mohla rýchlo vyvážať na trh Únie značné množstvá príslušného výrobku za dumpingové ceny, a to dokonca bez nutnosti presmerovať predaj z iných trhov. Keby k tomu došlo, výrobné odvetvie Únie by čelilo okamžitému ďalšiemu poklesu svojho predaja a predajných cien, čo by ovplyvnilo už aj tak malé využitie kapacity a nízku ziskovosť. Ak by sa tieto ukazovatele ujmy zhoršili, zotavenie výrobného odvetvia Únie by sa rýchlo zvrátilo a s veľkou pravdepodobnosťou by mu vznikla značná ujma.

         E.   ZÁUJEM ÚNIE

   1.   Úvod

               (99)

               V súlade s článkom 21 základného nariadenia sa skúmalo, či by zachovanie daných opatrení bolo v rozpore so záujmom Únie ako celku. Vymedzenie záujmu Únie sa zakladalo na hodnotení rôznych príslušných záujmov, najmä záujmov výrobného odvetvia Únie, dovozcov a používateľov.

         2.   Záujem výrobného odvetvia Únie

               (100)

               Ako je vysvetlené v odôvodnení 90, opatrenia umožnili výrobnému odvetviu konsolidovať svoje postavenie a začať reštrukturalizáciu. V odôvodnení 98 sa zároveň dospelo k záveru, že situácia v rámci výrobného odvetvia Únie by sa pravdepodobne výrazne zhoršila v prípade, že antidumpingové opatrenia voči ČĽR by sa prestali uplatňovať. Preto možno dospieť k záveru, že zachovanie opatrení voči ČĽR by bolo pre výrobné odvetvie Únie prospešné.

         3.   Záujem dovozcov a používateľov

               (101)

               Všetci známi dovozcovia a používatelia boli informovaní o začatí preskúmania. S Komisiou však vôbec nespolupracovali neprepojení používatelia a len veľmi obmedzenú spoluprácu nadviazali neprepojení dovozcovia, konkrétne jedna spoločnosť, ktorá dovážala z ČĽR.

               (102)

               Spolupracujúci dovozca v zásade nebol proti zachovaniu opatrení. Jeho dovoz z ČĽR v období revízneho prešetrovania bol totiž zanedbateľný a údaje o jeho dovoze naznačujú, že pre platné opatrenia už zmenil dodávateľov. Zachovanie opatrení by preto nemalo mať vplyv na jeho situáciu.

         4.   Záver

               (103)

               Vzhľadom na aspekty analyzované v odôvodneniach 100 až 102, ako aj skutočnosť, že súčasný dovoz z ČĽR predstavuje približne 2 % spotreby Únie, neexistujú dôvody predpokladať, že by zachovanie opatrení bolo proti záujmu Únie. Dospelo sa preto k záveru, že z hľadiska záujmu Únie neexistujú žiadne presvedčivé dôvody proti zachovaniu daných antidumpingových opatrení voči ČĽR.

         F.   ZVEREJNENIE A ANTIDUMPINGOVÉ OPATRENIA

               (104)

               Všetky spolupracujúce zainteresované strany boli informované o podstatných skutočnostiach a úvahách, na základe ktorých sa považuje za vhodné zachovať existujúce antidumpingové clá na dovoz MKV z ČĽR. V nadväznosti na uvedené zverejnenie bola zainteresovaným stranám poskytnutá možnosť predložiť pripomienky. Neboli doručené žiadne pripomienky.

               (105)

               Z uvedených skutočností vyplýva, že v súlade s článkom 11 ods. 2 základného nariadenia by sa mali antidumpingové opatrenia uplatniteľné na dovoz MKV s pôvodom v ČĽR zachovať.

               (106)

               V dôsledku toho by sa malo zachovať aj rozšírenie platnosti opatrení týkajúcich sa príslušného výrobku s pôvodom v Číne na dovoz odosielaný z Vietnamu (22) a z Laoskej ľudovodemokratickej republiky (23), tiež deklarovaný ako s pôvodom vo Vietname a v Laoskej demokratickej republike.

               (107)

               Výbor zriadený článkom 15 ods. 1 základného nariadenia nevydal stanovisko,

         PRIJALA TOTO NARIADENIE:
   Článok 1
   1.   Týmto sa ukladá konečné antidumpingové clo na dovoz určitých mechanizmov krúžkových viazačov s pôvodom v Čínskej ľudovej republike, ktoré v súčasnosti patria pod číselný znak KN ex 8305 10 00.
   2.   Na účely tohto článku mechanizmy krúžkových viazačov pozostávajú z dvoch oceľových plátov alebo drôtov najmenej so štyrmi k nim pripojenými polkrúžkami z oceľového drôtu, ktoré sú spojené oceľovým krytom. Môžu sa otvárať buď roztiahnutím polkrúžkov, alebo pomocou malého oceľového otváracieho mechanizmu, ktorý je pripevnený k mechanizmu krúžkového viazača.
   3.   Sadzba konečného antidumpingového cla uplatniteľného na čistú frankocenu na hranici Spoločenstva pred preclením je:

               a)

               pre mechanizmy so 17 a s 23 krúžkami (kódy TARIC 8305100021, 8305100023, 8305100029 a 8305100035) sa výška cla rovná rozdielu medzi minimálnou dovoznou cenou 325 EUR za 1 000 kusov a čistou frankocenou na hranici Spoločenstva pred preclením;

               b)

               pre iné mechanizmy než mechanizmy so 17 alebo s 23 krúžkami (kódy TARIC 8305100011, 8305100013, 8305100019 a 8305100034).

                           Sadzba cla

                           Doplnkový kód TARIC

                           Čínska ľudová republika:

                                       —

                                       World Wide Stationery Mfg, Hongkong, Čínska ľudová republika

                           51,2 %

                           8934

                                       —

                                       všetky ostatné spoločnosti

                           78,8 %

                           8900

         Článok 2
   Pokiaľ nie je stanovené inak, uplatňujú sa platné ustanovenia týkajúce sa cla.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. mája 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 22.12.2009, s. 51.

      (2)  Nariadenie Rady (ES) č. 119/97 z 20. januára 1997, ktorým sa ukladajú antidumpingové clá na dovozy určitých mechanizmov na krúžkové bloky s pôvodom v Malajzii a Čínskej ľudovej republike a ktorým sa definitívne vyberajú uložené dočasné clá (Ú. v. ES L 22, 24.1.1997, s. 1).

      (3)  Nariadenie Rady (EÚ) č. 2100/2000 z 29. septembra 2000, ktorým sa mení nariadenie (ES) č. 119/97, ktorým sa ukladajú konečné antidumpingové clá na dovozy určitých mechanizmov na krúžkové bloky s pôvodom v Malajzii a Čínskej ľudovej republike (Ú. v. ES L 250, 5.10.2000, s. 1).

      (4)  Nariadenie Rady (ES) č. 1208/2004 z 28. júna 2004 o rozšírení konečných antidumpingových opatrení uložených nariadením Rady (ES) č. 119/97 na dovoz určitých mechanizmov krúžkových viazačov pochádzajúcich z Čínskej ľudovej republiky, aj na dovoz tohto výrobku dodávaného z Vietnamskej socialistickej republiky (Ú. v. EÚ L 232, 1.7.2004, s. 1).

      (5)  Oznámenie o začatí preskúmania pred uplynutím platnosti antidumpingových opatrení uplatniteľných na dovoz určitých mechanizmov krúžkových viazačov s pôvodom v Čínskej ľudovej republike (Ú. v. ES C 21, 24.1.2002, s. 25).

      (6)  Nariadenie Rady (EÚ) č. 2074/2004 z 29. novembra 2004 o uložení konečného antidumpingového cla na dovoz niektorých mechanizmov krúžkových viazačov pochádzajúcich z Čínskej ľudovej republiky (Ú. v. EÚ L 359, 4.12.2004, s. 11).

      (7)  Nariadenie Rady (ES) č. 33/2006 z 9. januára 2006, ktorým sa rozširuje konečné antidumpingové clo uložené nariadením (ES) č. 2074/2004 na dovoz určitých mechanizmov krúžkových blokov s pôvodom v Čínskej ľudovej republike, na dovoz toho istého výrobku expedovaného z Laoskej ľudovodemokratickej republiky (Ú. v. EÚ L 7, 12.1.2006, s. 1).

      (8)  Nariadenie Rady (ES) č. 818/2008 z 13. augusta 2008, ktorým sa mení a dopĺňa nariadenie (ES) č. 2074/2004, ktorým sa ukladá konečné antidumpingové clo na dovoz určitých mechanizmov krúžkových viazačov s pôvodom v Čínskej ľudovej republike a ukončuje prešetrovanie týkajúce sa možného obchádzania antidumpingových opatrení uložených uvedeným nariadením prostredníctvom dovozu určitých mechanizmov krúžkových viazačov zaslaných z Thajska, ktoré majú alebo nemajú deklarovaný pôvod v Thajsku (Ú. v. EÚ L 221, 19.8.2008, s. 1).

      (9)  Vykonávacie nariadenie Rady (EÚ) č. 157/2010 z 22. februára 2010, ktorým sa na základe preskúmania pred uplynutím platnosti v súlade s článkom 11 ods. 2 nariadenia (ES) č. 384/96 ukladá konečné antidumpingové clo na dovoz určitých mechanizmov krúžkových viazačov s pôvodom v Čínskej ľudovej republike (Ú. v. EÚ L 49, 26.2.2010, s. 1).

      (10)  Vykonávacie nariadenie Rady (EÚ) č. 792/2011 z 5. augusta 2011, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých mechanizmov krúžkových viazačov s pôvodom v Thajsku (Ú. v. EÚ L 204, 9.8.2011, s. 11).

      (11)  Oznámenie o blížiacom sa uplynutí platnosti určitých antidumpingových opatrení (Ú. v. EÚ C 164, 29.5.2014, s. 21).

      (12)  Vzhľadom na to, že existujú iba dvaja výrobcovia z Únie, presný údaj sa neuvádza.

      (13)  Oznámenie o začatí preskúmania pred uplynutím platnosti antidumpingových opatrení uplatniteľných na dovoz určitých mechanizmov na krúžkové bloky s pôvodom v Čínskej ľudovej republike a rozšírených na Vietnam a Laoskú ľudovodemokratickú republiku (Ú. v. EÚ C 67, 25.2.2015, s. 15).

      (14)  Pozri predovšetkým odôvodnenia 28, 29 a 38 vykonávacieho nariadenia Rady (EÚ) č. 157/2010 z 22. februára 2010, ktorým sa na základe preskúmania pred uplynutím platnosti v súlade s článkom 11 ods. 2 nariadenia (ES) č. 384/96 ukladá konečné antidumpingové clo na dovoz určitých mechanizmov krúžkových viazačov s pôvodom v Čínskej ľudovej republike (Ú. v. EÚ L 49, 26.2.2010, s. 1).

      (15)  Pozri odôvodnenie 38 vykonávacieho nariadenia Rady (EÚ) č. 157/2010 z 22. februára 2010, ktorým sa na základe preskúmania pred uplynutím platnosti v súlade s článkom 11 ods. 2 nariadenia (ES) č. 384/96 ukladá konečné antidumpingové clo na dovoz určitých mechanizmov krúžkových viazačov s pôvodom v Čínskej ľudovej republike (Ú. v. EÚ L 49, 26.2.2010, s. 1).

      (16)  Ceny v USA sú vyššie, pretože výrobky sú odlišné. Väčšinu vývozu tvoria výrobky s 3 krúžkami a otváracím mechanizmom.

      (17)  Ako sa uvádza v odôvodneniach 3 a 5.

      (18)  Ako sa uvádza v odôvodnení 2.

      (19)  Z dôvodu ochrany dôvernosti informácií oboch výrobcov z Únie sa uvádzajú len rozpätia.

      (20)  Dovoz z Kambodže sa začal v roku 2013.

      (21)  Dovoz z Kambodže sa začal v roku 2013.

      (22)  Nariadenie (ES) č. 1208/2004.

      (23)  Nariadenie (ES) č. 33/2006.


title: Vykonávacie nariadenie Komisie (EÚ) 2016/660 z 27. apríla 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               28.4.2016

               SK

               Úradný vestník Európskej únie

               L 114/12

         VYKONÁVACIE NARIADENIE KOMISIE (EÚ) 2016/660
   z 27. apríla 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. apríla 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  268,0

                  MA

                  85,8

                  ZZ

                  176,9

                  0707 00 05

                  MA

                  83,0

                  TR

                  118,9

                  ZZ

                  101,0

                  0709 93 10

                  MA

                  95,4

                  TR

                  127,5

                  ZZ

                  111,5

                  0805 10 20

                  AR

                  115,8

                  EG

                  47,1

                  IL

                  85,1

                  MA

                  58,1

                  TR

                  39,9

                  ZZ

                  69,2

                  0808 10 80

                  AR

                  123,2

                  BR

                  100,4

                  CL

                  112,7

                  CN

                  73,3

                  NZ

                  147,2

                  US

                  199,1

                  ZA

                  94,3

                  ZZ

                  121,5

                  0808 30 90

                  AR

                  122,3

                  CL

                  93,3

                  CN

                  62,0

                  ZA

                  111,8

                  ZZ

                  97,4

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 1144/2011 z  10. novembra 2011 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               11.11.2011

               SK

               Úradný vestník Európskej únie

               L 293/31

         VYKONÁVACIE NARIADENIE KOMISIE (EÚ) č. 1144/2011
   z 10. novembra 2011,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá vykonávania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:
   Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu,
   PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť 11. novembra 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. novembra 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  64,0

                  MA

                  48,1

                  TR

                  85,0

                  ZZ

                  65,7

                  0707 00 05

                  AL

                  64,0

                  EG

                  161,4

                  TR

                  133,7

                  ZZ

                  119,7

                  0709 90 70

                  AR

                  61,1

                  MA

                  72,3

                  TR

                  146,9

                  ZZ

                  93,4

                  0805 20 10

                  MA

                  80,2

                  ZA

                  103,8

                  ZZ

                  92,0

                  0805 20 30, 0805 20 50, 0805 20 70, 0805 20 90

                  HR

                  29,1

                  IL

                  78,0

                  MA

                  79,7

                  TR

                  83,5

                  UY

                  54,6

                  ZZ

                  65,0

                  0805 50 10

                  AR

                  58,5

                  BO

                  59,5

                  TR

                  58,2

                  ZA

                  40,1

                  ZZ

                  54,1

                  0806 10 10

                  BR

                  230,0

                  CL

                  73,3

                  EC

                  65,7

                  LB

                  269,8

                  TR

                  145,4

                  US

                  254,8

                  ZA

                  80,8

                  ZZ

                  160,0

                  0808 10 80

                  CA

                  145,0

                  CL

                  90,0

                  CN

                  67,2

                  MK

                  41,0

                  ZA

                  175,5

                  ZZ

                  103,7

                  0808 20 50

                  CN

                  50,3

                  TR

                  133,1

                  ZZ

                  91,7

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2015/1731 z 28. septembra 2015, ktorým sa schvaľuje medetomidín ako účinná látka na použitie v biocídnych výrobkoch typu 21 (Text s významom pre EHP)

text:
               29.9.2015

               SK

               Úradný vestník Európskej únie

               L 252/33

         VYKONÁVACIE NARIADENIE KOMISIE (EÚ) 2015/1731
   z 28. septembra 2015,
   ktorým sa schvaľuje medetomidín ako účinná látka na použitie v biocídnych výrobkoch typu 21
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 90 ods. 2,
   keďže:

               (1)

               Spojenému kráľovstvu bola 27. apríla 2009 v súlade s článkom 11 ods. 1 smernice Európskeho parlamentu a Rady 98/8/ES (2) doručená žiadosť o začlenenie účinnej látky medetomidín do prílohy I k uvedenej smernici na použitie vo výrobkoch typu 21 (protihnilobné výrobky), ktoré sú vymedzené v prílohe V k uvedenej smernici a ktoré zodpovedajú výrobkom typu 21 vymedzeným v prílohe V k nariadeniu (EÚ) č. 528/2012.

               (2)

               K 14. máju 2000 nebol medetomidín na trhu ako účinná látka biocídneho výrobku.

               (3)

               Spojené kráľovstvo 12. marca 2014 predložilo Európskej chemickej agentúre hodnotiacu správu a odporúčania v súlade s článkom 8 ods. 1 nariadenia (EÚ) č. 528/2012.

               (4)

               Výbor pre biocídne výrobky sformuloval 3. februára 2015 stanovisko Európskej chemickej agentúry s prihliadnutím na závery hodnotiaceho príslušného orgánu.

               (5)

               Na základe daného stanoviska možno vychádzať z toho, že biocídne výrobky, ktoré sa používajú vo výrobkoch typu 21 a obsahujú medetomidín, vyhovujú požiadavkám článku 19 ods. 1 písm. b) nariadenia (EÚ) č. 528/2012, pokiaľ sú splnené určité podmienky súvisiace s jeho použitím.

               (6)

               Preto je vhodné schváliť medetomidín na používanie v biocídnych výrobkoch typu 21 s výhradou splnenia určitých špecifikácií a podmienok.

               (7)

               Z uvedeného stanoviska vyplýva, že vlastnosti medetomidínu ho radia medzi veľmi perzistentné (vP) a toxické látky (T) v súlade s kritériami stanovenými v prílohe XIII k nariadeniu Európskeho parlamentu a Rady (ES) č. 1907/2006 (3). Okrem toho sa v stanovisku konštatuje, že účinná látka obsahuje významný podiel neúčinných izomérov alebo nečistôt.

               (8)

               Medetomidín spĺňa podmienky stanovené v písm. d) a f) článku 10 ods. 1 nariadenia (EÚ) č. 528/2012, a preto by sa mal považovať za látku, ktorá sa má nahradiť.

               (9)

               Podľa článku 10 ods. 4 nariadenia (EÚ) č. 528/2012 by sa účinná látka, ktorá sa považuje za látku, ktorá sa má nahradiť, nemala schváliť na obdobie dlhšie ako sedem rokov.

               (10)

               Keďže medetomidín spĺňa kritériá na veľmi perzistentnú látku (vP) podľa prílohy XIII k nariadeniu (ES) č. 1907/2006, výrobky ošetrené medetomidínom, resp. výrobky, ktoré obsahujú medetomidín, by sa mali pri umiestňovaní na trh vhodne označiť.

               (11)

               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

         PRIJALA TOTO NARIADENIE:
   Článok 1
   Medetomidín sa schvaľuje ako účinná látka na použitie v biocídnych výrobkoch typu 21, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. septembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 167, 27.6.2012, s. 1.

      (2)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).

      (3)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

      PRÍLOHA

                  Bežný názov

                  Názov IUPAC
                  Identifikačné čísla

                  Minimálny stupeň čistoty účinnej látky (1)

                  Dátum schválenia

                  Dátum skončenia platnosti schválenia

                  Typ výrobku

                  Osobitné podmienky

                  Medetomidín

                  Názov IUPAC:
                  (RS)-4-[1-(2,3-dimetylfenyl)etyl]-1H-imidazol
                  ES č. neudáva sa
                  CAS č.: 86347-14-0

                  99,5 hmotnostných percent.
                  Medetomidín sa vyrába ako racemická zmes R a S enantiomérov: dexmedetomidínu a levomedetomidínu.

                  1. januára 2016

                  31. decembra 2022

                  21

                  Medetomidín sa považuje za látku, ktorá sa má nahradiť, v zmysle článku 10 ods. 1 písm. d) a f) nariadenia (EÚ) č. 528/2012.
                  V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.
                  Biocídnym výrobkom sa autorizácie udeľujú v prípade splnenia týchto podmienok:

                              1.

                              Pre priemyselných alebo profesionálnych používateľov sa musia zaviesť bezpečné prevádzkové postupy a primerané organizačné opatrenia. Ak nie je možné znížiť expozíciu na prijateľnú úroveň iným spôsobom, výrobky sa musia používať s vhodnými osobnými ochrannými prostriedkami.

                              2.

                              Osoby, ktoré sprístupňujú výrobky s obsahom medetomidínu na trh pre neprofesionálnych používateľov, musia zabezpečiť, aby sa tieto výrobky dodávali s vhodnými rukavicami. Etikety a pokyny na používanie (ak sú k dispozícii) musia obsahovať informáciu o tom, či sa má používať iné ochranné vybavenie.

                              3.

                              Na etiketách a pokynoch na používanie (ak sú k dispozícii) musí byť uvedené upozornenie, aby sa v blízkosti ošetrovaných povrchov nepohybovali deti, kým dané povrchy nevyschnú.

                              4.

                              Na etiketách a prípadne poskytnutých kartách bezpečnostných údajov autorizovaných výrobkov sa musí uviesť, že činnosti súvisiace s aplikáciou, údržbou a opravou sa musia vykonávať v uzavretej oblasti na nepriepustnom tvrdom povrchu so spevnenými okrajmi alebo na pôde pokrytej nepriepustným materiálom, aby sa predišlo priamym únikom a aby sa minimalizovali emisie do životného prostredia, a že akékoľvek úniky alebo odpad s obsahom medetomidínu musia byť zachytené na účely opätovného použitia alebo likvidácie.

                              5.

                              V prípade výrobkov, ktoré môžu viesť k rezíduám v potravinách či krmivách, je potrebné overiť nevyhnutnosť stanovenia nových maximálnych hladín rezíduí (MRL), resp. úpravy existujúcich MRL v súlade s nariadením Európskeho parlamentu a Rady (ES) č. 470/2009 (2) alebo nariadením Európskeho parlamentu a Rady (ES) č. 396/2005 (3), pričom sa prijmú vhodné opatrenia na zmiernenie rizika, ktorými sa zabezpečí, že nedôjde k prekročeniu platných MRL.

                        Umiestňovanie ošetrených výrobkov na trh podlieha tejto podmienke:
                  Osoba zodpovedná za umiestňovanie výrobku ošetreného medetomidínom alebo výrobku, ktorý obsahuje medetomidín, zabezpečí, aby sa na označení ošetreného výrobku uvádzali informácie uvedené v článku 58 ods. 3 druhom pododseku nariadenia (EÚ) č. 528/2012.

         (1)  Čistota uvedená v tomto stĺpci predstavuje minimálny stupeň čistoty účinnej látky použitej na hodnotenie podľa článku 8 ods. 1 nariadenia (EÚ) č. 528/2012. Účinná látka vo výrobku uvádzanom na trh môže mať rovnakú alebo inú čistotu, ak bola preukázaná jej technická rovnocennosť s hodnotenou účinnou látkou.

         (2)  Nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (Ú. v. EÚ L 152, 16.6.2009, s. 11).

         (3)  Nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1).


title: Vykonávacie nariadenie Komisie (EÚ) č. 267/2014 zo 14. marca 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               15.3.2014

               SK

               Úradný vestník Európskej únie

               L 76/34

      VYKONÁVACIE NARIADENIE KOMISIE (EÚ) č. 267/2014
   zo 14. marca 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. marca 2014

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  116,3

                  MA

                  73,6

                  TN

                  86,3

                  TR

                  100,8

                  ZZ

                  94,3

                  0707 00 05

                  EG

                  182,1

                  MA

                  182,1

                  TR

                  149,6

                  ZZ

                  171,3

                  0709 91 00

                  EG

                  45,1

                  ZZ

                  45,1

                  0709 93 10

                  MA

                  43,6

                  TR

                  84,3

                  ZZ

                  64,0

                  0805 10 20

                  EG

                  44,8

                  IL

                  68,0

                  MA

                  47,0

                  TN

                  52,1

                  TR

                  59,2

                  ZA

                  62,5

                  ZZ

                  55,6

                  0805 50 10

                  TR

                  74,1

                  ZZ

                  74,1

                  0808 10 80

                  AR

                  94,0

                  CL

                  130,2

                  CN

                  92,9

                  MK

                  33,9

                  US

                  192,4

                  ZZ

                  108,7

                  0808 30 90

                  AR

                  94,4

                  CL

                  123,2

                  TR

                  158,2

                  US

                  211,0

                  ZA

                  97,4

                  ZZ

                  136,8

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2015/328 z  2. marca 2015 , ktorým sa mení vykonávacie nariadenie (EÚ) č. 322/2014, pokiaľ ide o vstupný doklad pre krmivá a potraviny živočíšneho pôvodu  Text s významom pre EHP

text:
               3.3.2015

               SK

               Úradný vestník Európskej únie

               L 58/50

         VYKONÁVACIE NARIADENIE KOMISIE (EÚ) 2015/328
   z 2. marca 2015,
   ktorým sa mení vykonávacie nariadenie (EÚ) č. 322/2014, pokiaľ ide o vstupný doklad pre krmivá a potraviny živočíšneho pôvodu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 53 ods. 1 písm. b) bod ii),
   keďže:

               (1)

               Vykonávacím nariadením Komisie (EÚ) č. 322/2014 (2) sa v záujme ochrany verejného zdravia a zdravia zvierat v Únii stanovujú osobitné podmienky týkajúce sa dovozu krmív a potravín pochádzajúcich alebo odosielaných z Japonska v nadväznosti na haváriu jadrovej elektrárne vo Fukušime.

               (2)

               V článku 9 vykonávacieho nariadenia (EÚ) č. 322/2014 sa stanovuje, že na účely predchádzajúceho oznámenia prevádzkovatelia krmivárskych a potravinárskych podnikov alebo ich zástupcovia musia vyplniť časť I jednotného vstupného dokladu (JVD) uvedeného v nariadení Komisie (ES) č. 669/2009 (3) a odoslať uvedený doklad príslušnému orgánu na určenom mieste vstupu alebo v hraničnej inšpekčnej stanici. JVD uvedený v nariadení (ES) č. 669/2009 sa vzťahuje iba na krmivá a potraviny neživočíšneho pôvodu a nie na krmivá a potraviny živočíšneho pôvodu vrátane produktov rybolovu.

               (3)

               Pokiaľ ide o krmivá a potraviny živočíšneho pôvodu vrátane produktov rybolovu v rozsahu pôsobnosti smernice Rady 97/78/ES (4), v nariadení Komisie (ES) č. 136/2004 (5) sa stanovuje, že spoločný veterinárny vstupný dokument (CVED) uvedený v prílohe III k uvedenému nariadeniu sa musí používať na účely predchádzajúceho oznámenia.

               (4)

               Vykonávacie nariadenie (EÚ) č. 322/2014 by sa preto malo zodpovedajúcim spôsobom zmeniť.

               (5)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Vykonávacie nariadenie (EÚ) č. 322/2014 sa mení takto:

               1.

               V článku 9 sa odseky 1 a 2 nahrádzajú takto:
               „1.   Prevádzkovatelia krmivárskych a potravinárskych podnikov alebo ich zástupcovia oznamujú vopred príchod každej zásielky produktov s výnimkou čaju s pôvodom v iných prefektúrach ako Fukušima.
               2.   Na účely predchádzajúceho oznámenia vyplnia:

                           a)

                           v prípade produktov neživočíšneho pôvodu: časť I jednotného vstupného dokladu (JVD) uvedeného v článku 3 písm. a) nariadenia (ES) č. 669/2009 s prihliadnutím na pokyny k JVD uvedené v prílohe II k nariadeniu (ES) č. 669/2009;

                           b)

                           v prípade krmív a potravín živočíšneho pôvodu vrátane produktov rybolovu v rozsahu pôsobnosti smernice 97/78/ES: spoločný veterinárny vstupný dokument (CVED) uvedený v prílohe III k nariadeniu Komisie (ES) č. 136/2004 (6).

                     Príslušný dokument sa odošle príslušnému orgánu na určenom mieste vstupu alebo v hraničnej inšpekčnej stanici aspoň dva pracovné dni pred fyzickým príchodom zásielky.

                  (6)  Nariadenie Komisie (ES) č. 136/2004 z 22. januára 2004, ktorým sa ustanovujú postupy pre veterinárne kontroly produktov dovážaných z tretích krajín na hraničných inšpekčných staniciach (Ú. v. EÚ L 21, 28.1.2004, s. 11).“"

               2.

               Článok 12 sa nahrádza takto:
               „Článok 12
               Prepustenie do voľného obehu
               Zásielky produktov okrem produktov v rozsahu pôsobnosti smernice 97/78/ES, na ktoré sa už vzťahuje nariadenie (ES) č. 136/2004, sa môžu do voľného obehu prepúšťať iba vtedy, keď prevádzkovateľ krmivárskeho alebo potravinárskeho podniku alebo jeho zástupca predloží colným orgánom (fyzicky alebo elektronicky) jednotný vstupný doklad, ktorý príslušný orgán riadne vyplnil, potom, ako boli vykonané všetky úradné kontroly. Colné orgány prepustia zásielku do voľného obehu len pod podmienkou priaznivého rozhodnutia príslušného orgánu uvedeného v kolónke II.14 jednotného vstupného dokladu a podpísaného v kolónke II.21 jednotného vstupného dokladu.“

         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. marca 2015

            Za Komisiu

            predseda

         Jean-Claude JUNCKER

      (1)  Ú. v. ES L 31, 1.2.2002, s. 1.

      (2)  Vykonávacie nariadenie Komisie (EÚ) č. 322/2014 z 28. marca 2014, ktorým sa stanovujú osobitné podmienky týkajúce sa dovozu krmív a potravín pochádzajúcich alebo odosielaných z Japonska v nadväznosti na haváriu jadrovej elektrárne vo Fukušime (Ú. v. EÚ L 95, 29.3.2014, s. 1).

      (3)  Nariadenie Komisie (ES) č. 669/2009 z 24. júla 2009, ktorým sa vykonáva nariadenie Európskeho parlamentu a Rady (ES) č. 882/2004, pokiaľ ide o zvýšenú mieru úradných kontrol pri dovoze určitých krmív a potravín neživočíšneho pôvodu, a ktorým sa mení a dopĺňa rozhodnutie 2006/504/ES (Ú. v. EÚ L 194, 25.7.2009, s. 11).

      (4)  Smernica Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (Ú. v. ES L 24, 30.1.1998, s. 9).

      (5)  Nariadenie Komisie (ES) č. 136/2004 z 22. januára 2004, ktorým sa ustanovujú postupy pre veterinárne kontroly produktov dovážaných z tretích krajín na hraničných inšpekčných staniciach (Ú. v. EÚ L 21, 28.1.2004, s. 11).


title: Vykonávacie nariadenie Komisie (EÚ) č. 398/2011 z  20. apríla 2011 , ktorým sa stanovujú vývozné náhrady za vajcia

text:
               21.4.2011

               SK

               Úradný vestník Európskej únie

               L 105/6

         VYKONÁVACIE NARIADENIE KOMISIE (EÚ) č. 398/2011
   z 20. apríla 2011,
   ktorým sa stanovujú vývozné náhrady za vajcia
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (1), a najmä na jeho článok 164 ods. 2 a článok 170 v spojení s článkom 4,
   keďže:

               (1)

               V článku 162 ods. 1 nariadenia (ES) č. 1234/2007 sa stanovuje, že rozdiel medzi cenami výrobkov uvedených v časti XIX prílohy I k uvedenému nariadeniu na svetovom trhu a cenami týchto výrobkov v Únii možno pokryť vývoznou náhradou.

               (2)

               Vzhľadom na súčasnú situáciu na trhu s vajcami by sa mali stanoviť vývozné náhrady v súlade s pravidlami a určitými kritériami ustanovenými v článkoch 162, 163, 164, 167 a 169 nariadenia (ES) č. 1234/2007.

               (3)

               V článku 164 ods. 1 nariadenia (ES) č. 1234/2007 sa stanovuje, že náhrady sa môžu meniť v závislosti od destinácie, najmä ak si to vyžiada situácia na svetovom trhu, osobitné požiadavky určitých trhov alebo povinnosti vyplývajúce z dohôd uzavretých v súlade s článkom 300 zmluvy.

               (4)

               Náhrady by sa mali poskytovať len za výrobky, ktoré sú oprávnené na voľný pohyb v Únii a ktoré sú v súlade s požiadavkami nariadenia Európskeho parlamentu a Rady (ES) č. 852/2004 z 29. apríla 2004 o hygiene potravín (2) a nariadenia Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (3), ako aj s požiadavkami označovania uvedenými v bode A prílohy XIV k nariadeniu (ES) č. 1234/2007.

               (5)

               Náhrady, ktoré sa uplatňujú v súčasnosti, sa stanovili v nariadení Komisie (EÚ) č. 45/2011 (4). Vzhľadom na to, že by sa mali stanoviť nové náhrady, uvedené nariadenie by sa malo zrušiť.

               (6)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   1.   Vývozné náhrady ustanovené v článku 164 nariadenia (ES) č. 1234/2007 sa poskytujú za výrobky a za množstvá, ktoré sú stanovené v prílohe k tomuto nariadeniu, za podmienok ustanovených v odseku 2 tohto článku.
   2.   Výrobky oprávnené na náhradu podľa odseku 1 musia spĺňať príslušné požiadavky nariadení (ES) č. 852/2004 a (ES) č. 853/2004; predovšetkým sa musia vyrábať v schválenom zariadení a musia byť v súlade s podmienkami označovania ustanovenými v oddiele I prílohy II k nariadeniu (ES) č. 853/2004 a podmienkami, ktoré sú vymedzené v bode A prílohy XIV k nariadeniu (ES) č. 1234/2007.
   Článok 2
   Nariadenie (EÚ) č. 45/2011 sa týmto zrušuje.
   Článok 3
   Toto nariadenie nadobúda účinnosť 21. apríla 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. apríla 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 139, 30.4.2004, s. 1.

      (3)  Ú. v. EÚ L 139, 30.4.2004, s. 55.

      (4)  Ú. v. EÚ L 18, 21.1.2011, s. 14.

      PRÍLOHA

         Vývozné náhrady na vajcia uplatniteľné od 21. apríla 2011

                  Kód produktov

                  Miesto určenia

                  Merná jednotka

                  Výška náhrad

                  0407 00 11 9000

                  A02

                  EUR/100 ks

                  0,39

                  0407 00 19 9000

                  A02

                  EUR/100 ks

                  0,20

                  0407 00 30 9000

                  E09

                  EUR/100 kg

                  0,00

                  E10

                  EUR/100 kg

                  22,00

                  E19

                  EUR/100 kg

                  0,00

                  0408 11 80 9100

                  A03

                  EUR/100 kg

                  84,72

                  0408 19 81 9100

                  A03

                  EUR/100 kg

                  42,53

                  0408 19 89 9100

                  A03

                  EUR/100 kg

                  42,53

                  0408 91 80 9100

                  A03

                  EUR/100 kg

                  53,67

                  0408 99 80 9100

                  A03

                  EUR/100 kg

                  9,00

                     Pozn.: Kódy produktov, ako aj kódy miest určenia série „A“ sú definované v nariadení Komisie (EHS) č. 3846/87 (Ú. v. ES L 366, 24.12.1987, s. 1).
                  Ostatné miesta určenia sú definované takto:

                              E09

                              :

                              Kuvajt, Bahrajn, Omán, Katar, Spojené arabské emiráty, Jemen, Hongkong špeciálny administratívny región, Rusko, Turecko

                              E10

                              :

                              Južná Kórea, Japonsko, Malajzia, Thajsko, Taiwan, Filipíny

                              E19

                              :

                              Všetky miesta určenia s výnimkou Švajčiarskaa a skupín E09, E10